**मिति २०७३/०४/०३ मा बसेको सचिव बैठकका निर्णयहरु**

|  |  |  |  |  |  |
| --- | --- | --- | --- | --- | --- |
| **क्र.सं.** | **निर्णयहरु** | **जिम्मेवार निकाय** | **सहयोगी** **निकाय** | **अनुगमन गर्ने निकाय** | **समय सीमा** |
| १. | आ.व. ०७२।०७३ मा सचिव बैठकबाट भएका निर्णयहरुको कार्यान्वयन अवस्था सन्तोषजनक नदेखिएकाले सचिव बैठकबाट भएका निर्णय कार्यान्वयनमा सचिव स्वयमले विशेष ध्यान दिई नतिजा देखिने गरी कार्यान्वयन गर्ने ।  | सबै मन्त्रालय/ आयोग/ सचिवालय/ कार्यालय/केन्द्र |  | प्रधानमन्त्री तथा मन्त्रिपरिषद्को कार्यालय (शासकीय सुधार महाशाखा) | निरन्तर |
| २. | नेपालको संविधानको धारा ५३ मा रहेको राज्यका निर्देशक सिद्धान्त नीति र दायित्व कार्यान्वयन सम्बन्धमा भए गरेका काम र प्राप्त उपलब्धी सहितको बार्षिक प्रतिवेदनका लागि प्रधानमन्त्री तथा मन्त्रिपरिषद्को कार्यालयको शासकीय सुधार महाशाखाले तयार गरेको ढाँचा बमोजिम माग गरिएको विवरण १५ (पन्ध्र) दिन भित्र उपलब्ध गराउने । | सबै मन्त्रालय/ आयोग/ सचिवालय/ कार्यालय/केन्द्र |  | प्रधानमन्त्री तथा मन्त्रिपरिषद्को कार्यालय (शासकीय सुधार महाशाखा) | १५ दिन भित्र |
| ३. | निजामती सेवा नियमावलीको ३४ ग को उपनियम १ को व्यवस्था अनुसार कार्य सम्पादन करारलाई नतिजामुखी बनाउन विकास आयोजनामा कार्यरत कार्यालय प्रमुख एवं आयोजना प्रमुख कर्मचारीहरुसँग कार्यसम्पादन करारको अनिवार्य व्यवस्था गर्ने र कार्यालय प्रमुख तथा अधिकृत कर्मचारीहरुलाई कम्तिमा एक आर्थिक वर्ष सम्म सरुवा नगर्ने। तर निजको ६ महिनाको कार्यसम्पादन मूल्यांकन सन्तोषजनक नभएमा नियमानुसार गर्न बाधा नपर्ने। | सामान्य प्रशासन मन्त्रालय | संघीय मामिला तथा स्थानीय विकास मन्त्रालय र सम्बन्धित मन्त्रालय/निकायहरु | प्रधानमन्त्री तथा मन्त्रिपरिषद्को कार्यालय | निरन्तर |
| ४. | गृह मन्त्रालयले स्थानीय निकाय निर्वाचन सम्बन्धी कानूनको विधेयक व्यवस्थापिका संसदमा पेश गर्ने ।  | गृह मन्त्रालय  | निर्वाचन आयोग | प्रधानमन्त्री तथा मन्त्रिपरिषद्को कार्यालय | तत्काल |
| ५. | यस आ.व. देखि प्रत्येक राजपत्रांकित अधिकृत तहका कर्मचारीले आफूले सम्पादन गरेको सबै क्रियाकलापहरु अध्यावधिक गरी मासिक रुपमा सुपरीवेक्षक समक्ष पेश गर्ने व्यवस्था मन्त्रालय र मातहतका सबै निकायहरुमा गर्ने। | सबै मन्त्रालय/ आयोग/ सचिवालय/ कार्यालय/केन्द्र |  | सामान्य प्रशासन मन्त्रालय | निरन्तर |
| ६. | सार्वजनिक खरिद ऐन संशोधन स्वीकृत भैसकेको अवस्था छ र सार्वजनिक खरिद नियमावली संशोधनको कार्य भैरहेको सन्दर्भमा कुनै सुझावहरु भए सार्वजनिक खरिद अनुगमन कार्यालयलाई उपलब्ध गराउने । | सबै मन्त्रालय/ आयोग/ सचिवालय/ कार्यालय/केन्द्र | सार्वजनिक खरिद अनुगमन कार्यालय | प्रधानमन्त्री तथा मन्त्रिपरिषद्को कार्यालय | ७ दिन भित्र |
| ७. | कुनै कार्यालयको कार्यालय प्रमुख तथा आयोजना प्रमुखको पदमा कर्मचारी सरुवा गर्दा १ वर्ष भन्दा घटी सेवा अवधि बाँकी भएका कर्मचारीलाई अन्य विकल्प भए सम्म सरुवा गरी नपठाउने। | सबै मन्त्रालय/ आयोग/ सचिवालय/ कार्यालय/केन्द्र |  | प्रधानमन्त्री तथा मन्त्रिपरिषद्को कार्यालय | निरन्तर |
| ८.  | यस प्रधानमन्त्री तथा मन्त्रिपरिषद्को कार्यालयबाट गत आ.व.मा विभिन्‍न कार्यप्रगतिसँग सम्बन्धित विवरणहरु माग गरिएकोमा उक्त विवरणहरु उल्लेखित समय भित्रै नियमित रुपमा उपलब्ध गराउने व्यवस्था मिलाउने । | सबै मन्त्रालय/ आयोग/ सचिवालय/ कार्यालय/केन्द्र |  | प्रधानमन्त्री तथा मन्त्रिपरिषद्को कार्यालय | निरन्तर |